CELEX: 32006D0272
Language: da
Date: 2006-04-05 00:00:00
Title: 2006/272/EF: Kommissionens beslutning af  5. april 2006  om ændring af beslutning 2004/453/EF for så vidt angår Sverige og Det Forenede Kongerige  (meddelt under nummer K(2006) 1259)   (EØS-relevant tekst)

7.4.2006   
            
            
               DA
            
            
               Den Europæiske Unions Tidende
            
            
               L 99/31
            
         
      KOMMISSIONENS BESLUTNING
   
   af 5. april 2006
   om ændring af beslutning 2004/453/EF for så vidt angår Sverige og Det Forenede Kongerige
   (meddelt under nummer K(2006) 1259)
   (EØS-relevant tekst)
   (2006/272/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 12, stk. 3, og artikel 13, stk. 3,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, og
   ud fra følgende betragtninger:
   
               (1)
            
            
               Der er fastsat supplerende garantier med hensyn til visse fiskesygdomme ved Kommissionens beslutning 2004/453/EF af 29. april 2004 om gennemførelse af Rådets direktiv 91/67/EØF for så vidt angår foranstaltninger mod visse sygdomme hos akvakulturdyr (3).
            
         
               (2)
            
            
               Hele Sveriges område blev erklæret fri for infektiøs pankreasnekrose (IPN) på grundlag af kravene i bilag I til beslutning 2004/453/EF.
            
         
               (3)
            
            
               Siden vedtagelsen af beslutning 2004/453/EF har Sverige anmeldt udbrud af IPN i kystområder. Der er rapporteret om et udbrud hos vildfisk. Der er også rapporteret om et udbrud hos opdrættede fisk, hvor den sandsynligste smittekilde ifølge den epidemiologiske rapport er vildfisk. Sveriges kystområder opfylder derfor ikke længere de krav til status som sygdomsfri med hensyn til IPB, der er fastsat i bilag I til nævnte beslutning. De svenske indlandsområder er derimod fortsat sygdomsfrie.
            
         
               (4)
            
            
               De to udbrud bør ikke hindre Sverige i at fortsætte sit IPN-program i kystområderne og indføre udryddelsesforanstaltninger, hvis IPN diagnosticeres hos opdrættede fisk eller vildfisk, i overensstemmelse med det program, der blev forelagt for Kommissionen, inden beslutning 2004/453/EF blev vedtaget.
            
         
               (5)
            
            
               I henhold til beslutning 2004/453/EF skal der opretholdes målrettet overvågning i de områder, der er erklæret sygdomsfri i medlemsstater, hvor kun nogle områder er erklæret sygdomsfri. Da dette krav blev vedtaget, havde man ikke forudset den særlige situation, hvor Irland og Nordirland blev erklæret fri for samme sygdom eller sygdomme, mens områder i Det Forenede Kongerige ikke blev erklæret fri for de pågældende sygdomme.
            
         
               (6)
            
            
               Det bør tillades, at Det Forenede Kongerige ophører med målrettet overvågning vedrørende bestemte sygdomme, som Nordirland er blevet erklæret fri for, forudsat at Irland også er erklæret fri for samme sygdomme.
            
         
               (7)
            
            
               Beslutning 2004/453/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I bilag I, II og V til beslutning 2004/453/EF foretages følgende ændringer:
   
               1)
            
            
               Bilag I, kapitel II, erstattes af teksten i bilag I til nærværende beslutning.
            
         
               2)
            
            
               Bilag II, kapitel II, erstattes af teksten i bilag II til nærværende beslutning.
            
         
               3)
            
            
               Bilag V, punkt A.5, affattes således:
               
                           »5)
                        
                        
                           I medlemsstater, hvor kun nogle områder er erklæret sygdomsfri, jf. kapitel II i bilag I, dvs. ikke hele medlemsstatens område, skal der i overensstemmelse med kapitel I, afsnit A, punkt 4, i bilag II opretholdes målrettet overvågning i de områder, der er erklæret sygdomsfri.
                           Det Forenede Kongerige kan dog ophøre med målrettet overvågning i Nordirland vedrørende sygdomme, som Nordirland er blevet erklæret fri for, forudsat at hele Irlands område er erklæret fri for samme sygdomme, jf. kapitel II i bilag I.«
                        
                     
         Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 5. april 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 46 af 19.2.1991, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EFT L 224 af 18.8.1990, s. 29. Senest ændret ved Europa-Parlamentets og Rådets direktiv 2002/33/EF (EFT L 315 af 19.11.2002, s. 14).
   
      (3)  EUT L 156 af 30.4.2004, s. 5. Berigtiget i EUT L 202 af 7.6.2004, s. 4.
   
      BILAG I
      
         »KAPITEL II
         Områder med godkendt status som fri for visse sygdomme nævnt i liste III i kolonne 1 i bilag A til Rådets direktiv 91/67/EØF
         
                     Sygdom
                  
                  
                     Medlemsstat
                  
                  
                     Område eller dele af område
                  
               
                     Forårsviræmi hos karper (SVC)
                  
                  
                     Danmark
                  
                  
                     Hele landet
                  
               
                     Finland
                  
                  
                     Hele landet — Vuoksis afvandingsområde betragtes som stødpudezone
                  
               
                     Irland
                  
                  
                     Hele landet
                  
               
                     Sverige
                  
                  
                     Hele landet
                  
               
                     Det Forenede Kongerige
                  
                  
                     Nordirland, Isle of Man, Jersey og Guernsey
                  
               
                     Bakteriel nyresygdom (BKD)
                  
                  
                     Irland
                  
                  
                     Hele landet
                  
               
                     Det Forenede Kongerige
                  
                  
                     Nordirland, Isle of Man og Jersey
                  
               
                     Infektiøs pankreasnekrose (IPN)
                  
                  
                     Finland
                  
                  
                     De finske indlandsområder — Vuoksis og Kemijokis afvandingsområder betragtes som stødpudezoner
                  
               
                     Sverige
                  
                  
                     De svenske indlandsområder
                  
               
                     Det Forenede Kongerige
                  
                  
                     Isle of Man
                  
               
                     Gyrodactylus salaris-infektioner
                  
                  
                     Finland
                  
                  
                     Tenojokis og Näätämönjokis afvandingsområder — afvandingsområderne for Paatsjoki, Luttojoki og Uutuanjoki betragtes som stødpudezoner
                  
               
                     Irland
                  
                  
                     Hele landet
                  
               
                     Det Forenede Kongerige
                  
                  
                     Storbritannien, Nordirland, Isle of Man, Jersey og Guernsey«
                  
               
   
   
      BILAG II
      
         »KAPITEL II
         Områder med godkendte programmer for bekæmpelse og udryddelse af visse sygdomme nævnt i liste III i kolonne 1 i bilag A til Rådets direktiv 91/67/EØF
         
                     Sygdom
                  
                  
                     Medlemsstat
                  
                  
                     Område eller dele af område
                  
               
                     Forårsviræmi hos karper (SVC)
                  
                  
                     Det Forenede Kongerige
                  
                  
                     Områderne i Storbritannien
                  
               
                     Bakteriel nyresygdom (BKD
                  
                  
                     Finland
                  
                  
                     De finske indlandsområder
                  
               
                     Sverige
                  
                  
                     De svenske indlandsområder
                  
               
                     Det Forenede Kongerige
                  
                  
                     Områderne i Storbritannien
                  
               
                     Infektiøs pankreasnekrose (IPN)
                  
                  
                     Sverige
                  
                  
                     De svenske kystområder«